 Timu hiyo ilifanikiwa kutwaa ubingwa huo baada ya kuifunga Wete Stars kwa jumla ya seti 3-0 katika mchezo uliopigwa juzi jioni kwenye uwanja huo.Katika mchezo huo timu zote mbili ziliingia zikiwa na ari ya ushindani lakini Wete iliyokuwa imesheheni wachezaji wazuri ilionekana kucheza kiwango cha chini tofauti na ilivyotarajiwa.Jumla ya timu saba zilishiriki michuano hiyo zikiwemo timu tano za wanaume na mbili za wanawake ambapo kwa upande wa wanaume bingwa wake alitarajiwa kujulikana jana jioni kati ya Mafunzo na Polisi.Timu ambazo zilikuwa zikishiriki kwa upande wa wanaume ni Polisi, Chuoni, Mafunzo, Wete na Chake Chake, wakati kwa upande wa wanawake ni Chake Stars na Wete Stars.